JuelJensen Regeringsaftale er løse floskler
on 26.06.2019, 08:15
Peter Juel-Jensen ser flere problemer ved den aftale, der i nat blev indgået mellem Socialdemokratiet, Radikale Venstre, SF og Enhedslisten.
Først og fremmest mener han, at aftalen ikke er konkret nok.
- Det er svært at få et overblik. Aftalen er meget løs, og der er ingen formuleringer, der gør det klart at se denne her aftale for sig, siger Peter Juel-Jensen.
Desuden efterspørger han et svar på den tilbagetrækning af særligt nedslidte borgere, Socialdemokratiet lovede at indføre under valgkampen.
- Hvis jeg var socialdemokrat, ville jeg have en dårlig smag i munden. Under valgkampen spurgte vi til, hvordan Socialdemokratiet vil føre det her ud i livet. Jeg synes, Venstre har leveret et klart svar på en pensionsordning, der gælder for alle danskere.
- Jeg kan ikke se, at de garantier, de har givet, er med i regeringsprogrammet her, men jeg skal ikke forklare deres fejlslagne politik, siger Peter Juel-Jensen.
Desuden mener Peter Juel-Jensen ikke Socialdemokratiet har givet et klar svar på udligningsreformen.
- Det er noget, der har fyldt en del i valgkampen. Man afslog de bud som finansieringsudvalget kom med i det tidlige forår, så hvad har man tænkt sig? siger Peter Juel-Jensen.